ཉིན་འགའི་སྔོན་ལ་དྲྭ་ལམ་ནས་ཉེ་བའི་སློབ་དཔོན་རིན་པོ་ཆེའི་སྐུ་སྒེར་གྱི་དཔེ་མཛོད་ཁང་མཇལ་བའི་བསྐལ་བ་བཟང་བོ་ཐོབ།དེའི་ནང་གི་འབོལ་ཆེ་བའི་དེབ་གྲངས་དང་རིག་ཚན་སྣ་འཛོམས་ཡིན་ཚུལ་ལ་ང་རང་དངོས་གནས་ཧ་ལས་ཧང་སང་།དམ་པ་ཁོང་གི་དཔེ་མཛོད་ཁང་མཐོང་བ་དང་མཉམ་དུ་རང་སེམས་ན་སྔར་ནས་ཡོད་པའི་ཀུན་སློང་ཞིག་མེ་རི་འབར་འབར་གྱིས་ཡང་ཡང་འཕྱུར་སོང་བས་ཅིས་ཀྱང་ཡི་གེའི་གཟུགས་སུ་མ་བཏབ་ན་རང་སེམས་མི་བདེ་བའི་ཚོད་རེད།སྤྱིར་གྱི་ན་ཤེས་རིག་དང་དམ་པའི་བར་ལ་གཅོད་འདོད་ཀྱང་ཆོད་ཐབས་མེད་པའི་འབྲེལ་བ་ཞིག་ཡོད།འབྲེལ་བ་དེ་ནི་ཏན་ཏན་དམ་པ་དང་ཤེས་རིག་གི་བར་མ་གཏོགས་བླུན་པོ་དང་ཤེས་རིག་གི་བར་ལ་དེ་འདྲ་ཆགས་སྲིད་པ་མ་རེད།